Trenčyno sinagoga

Trenčyno sinagoga (svk. Synagóga v Trenčíne) – judėjų maldos namai Trenčyne, Slovakijoje. Istorija Žydų bendruomenė Trenčyne minima nuo XIV a. Prie Žemutinių miesto vartų medinė sinagoga stovėjo jau 1781 m., tačiau 1790 m. sudegė; tais pačiais metais jos vietoje pastatyta kita sinagoga, 1873 m. išplėsta ir atnaujinta. XX a. pradžioje senoji sinagoga tapo per maža, todėl 1905 m. bendruomenė nusprendė statyti naujus maldos namus. Naujosios sinagogos sklypo klausimas galutinai išspręstas 1911 m., o projektas parengtas 1912 m. Dabartinė sinagoga pastatyta 1911–1913 m.; atidaryta 1913 m. rugsėjo 23 d. Per Antrąjį pasaulinį karą sinagoga buvo išniekinta, o religiniai reikmenys pagrobti. 1974–1984 m. pastatas rekonstruotas, o 1990 m. komplekso gale restauruotas mažasis maldos kambarys. XXI a. pirmoje pusėje sinagogos erdvė naudojama parodoms, paskaitoms ir meniniams renginiams, o mažajame maldos kambaryje vis dar meldžiasi vietos žydai. Galerija Nuorodos Oficiali svetainė Šaltiniai